Jõgevamaa    Kehalised väärkohtlemised  16. juuli hilisõhtul peksis üks mees Mustvee linnas Tartu-Pihkva ja Narva tänavate ristmiku juures parkimisplatsil 23-aastast ja 18-aastast noormeest ning tekitas neile füüsilist valu ja tervisekahjustusi. Peksmises kahtlustatav isik on teada.    16. juuli õhtul peksis tundmatu mees Tabivere alevikus parklas 27 -aastast  meest, tekitades talle füüsilist valu ja tervisekahjustusi.    Põlvamaa    Vargus  Ööl vastu 17. juulit varastati Põlva vallas Nooritsmetsa külas kinnistult metallist tööriistu. Varguses kahtlustatavad isikud on teada. Kahju on 230 eurot.    Tartumaa    Vargus  Ajavahemikul 15.- 17. juuli varastati Tartus Turu tänava aiaga piiratud  territooriumilt traktori esiosa metallist raskus. Kahju on 838 eurot.    Valgamaa    Vargused  Ajavahemikul 15.-18. juuli murti Valgas sisse Perve tänava platsil seisnud ekskavaatorisse ja varastati kaks akut, kaks valgustustuld, neli erinevate võtmete komplekti, raadioantenn ja kaks määrdepritsi.    Ajavahemikul 12. juuni kuni 17. juuli varastati Otepää vallas Vana-Otepää külas Zema järve äärest rohelist värvi  plastikpaat Bella maksumusega 447 eurot.    Viljandi- ja Võrumaal teateid oluliste sündmuste kohta ei laekunud.